section_heading: Primjena
paragraph_text: Oprez je potreban kod teških oštećenja jetre/ciroze jetre s ascitesom, dijalize, bolesnika s klirensom kreatinina < 30ml/min, neliječena dekompenzirana srčanoga popuštanja te dječje dobi bolesnika. Također, valja odvagnuti korist i rizik u slučajevima proteinurije (>1g/dan), teške poremetnje razine elektrolita, imunoloških bolesti ili kolagenoza (npr. lupus eritematosus, sklerodermija) te istovremenim liječenjem imunosupresivima. Za vrijeme liječenja trandolaprilom ne smije se činiti hemodijaliza ili hemofiltracija na poliakril-nitril-metalil-sulfatnim high flux membranama, zbog opasnosti od jake alergije.